stanford-oval/wikipedia huggingface dataset:
Synti
Synti islamissa

Islam ei tunne perisyntiä, mutta se on kehitellyt sitä vastaavan opin, jonka mukaan Saatana pujahtaa ihmiseen ja houkuttelee hänet syntiin. Muhammad al-Bukharin hadithin mukaan Saatana kiertää ihmisolennossa kuin veri hänen kehossaan. Näin on kaikkien ihmisten, myös Muhammedin, kohdalla. Poikkeuksena on vain Jeesus. Al-Bukharin hadithin mukaan: ”Profeetta sanoi: Kun ihmislapsi syntyy, Saatana koskettaa häntä kehon molemmilta puolilta kahdella sormella lukuun ottamatta Jeesusta, Marian lasta, jota Saatana yritti koskettaa, mutta epäonnistui, sillä hän kosketti sen sijaan istukkaa.” Muhammed on myös synnitön, mutta tämä johtuu siitä, että Jumala on auttanut häntä kestämään Saatanan kiusaukset. Poikkeuksena on vain saatanallisten jakeiden pujahtaminen Koraaniin.
Saatana on syyllinen myös moniin niihin asioihin, joita kristinuskossa on ainakin menneisyydessä luettu perisynnin aiheuttamaksi. Islamissa Saatanan tekoja ovat muun muassa fyysiset vammat sekä naisten menstruaatio. Jos naisella on kuukautiset, hän ei epäpyhän tilansa takia voi mennä moskeijaan tai rukoilla. Saatana houkuttelee myös siveettömyyteen. Al-Tirmidhin hadithin mukaan ”Nainen on piilotettava, sillä jos hän menee ulos, paholainen katsoo häneen.”
Kirjallisuutta

Fredriksen, Paula: Sin. The Early History of an Idea.  Princeton:  Princeton University Press, 2012.  ISBN 978-0-691-12890-0.  (englanniksi)
Laitinen, Jorma: Syntiinlankeemus, häpeä ja syyllisyys. Uskonnonfilosofinen tutkielma.  Helsinki:  Suomalainen teologinen kirjallisuusseura, 2002.  ISBN 952-9791-46-1.
Pyysiäinen, Ilkka: Synti. Ajatuksin, sanoin ja töin.  Helsinki:  WSOY, 2005.  ISBN 951-0-30141-8.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
William Hogarth, Saatana, Synti ja Kuolema, noin 1735–40. Kohtaus John Miltonin runoelmasta Kadotettu paratiisi.
Taboo (täsmennyssivu)

Wikisanakirjassa on tähän liittyvä sananselitys: .
Taboo voi tarkoittaa esimerkiksi seuraavia:
Musiikissa

Taboo, The Black Eyed Peas -yhtyeen muusikko
Taboo, Buck-Tickin albumi vuodelta 1989
Taboo, Boy Georgen elämästä kertova teatterimusikaali vuodelta 2002
”Taboo”, Kumi Kōdan kappale
”Taboo”, kappale Booker T. & the M.G.’sin albumilta And Now!
”Taboo”, Don Omarin kappale
”Taboo”, Christabelle Borgin kappale, Maltan edustaja Eurovision laulukilpailussa 2018
Elokuva ja televisio

Taboo, 26 pornoelokuvan sarja 1980-luvulta
Tappava leikki (Taboo), yhdysvaltalainen elokuva vuodelta 2002
Taboo, vuonna 2002 alkanut National Geographic Channelin dokumenttisarja
Taboo, vuonna 2017 alkanut BBC Onen ja FX:n draamasarja
Muita merkityksiä

Taboo, kirja
Taboo, peli
Taboo: The Sixth Sense, vuoden 1989 videopeli
Taboo

| Jaime Luis Gómez |
| --- | --- |
 Taboo vuonna 2011.
Henkilötiedot
Syntynyt: 14. heinäkuuta 1975 (ikä 49) Los Angeles, Kalifornia, Yhdysvallat
Ammatti:  laulaja, rap-artisti
Muusikko
Taiteilijanimi:  Taboo Taboo Nawasha Taboo the Rapper Jim Luis Angryfoot
Laulukielet:  englanti
Aktiivisena:  1995–
Tyylilajit:  rap, pop
Soittimet:  laulu, kitara, koskettimet
Yhtyeet:  The Black Eyed Peas
Levy-yhtiöt:  Nawasha Networks
Aiheesta muualla
taboo.blackeyedpeas.com
  [ Muokkaa Wikidatassa ] [ ohje ]  
Taboo (oik. Jaime Luis Gómez; s. 14. heinäkuuta 1975 Los Angeles, Kalifornia, Yhdysvallat) on yhdysvaltalainen laulaja ja rap-artisti, joka on ollut The Black Eyed Peas -yhtyeen jäsen vuodesta 1995.
Taboon juuret ovat sekoitus Pohjois-Amerikan intiaaneja ja meksikolaisia. Hänen isänsä on syntynyt Moreliassa, Meksikossa, ja äitinsä Los Angelesissa. Taboo meni naimisiin 12. heinäkuuta 2008 Jaymie Dizonin kanssa. Heidän ensimmäinen poikansa syntyi heinäkuussa 2009. Taboolla on myös 1993 syntynyt poika edellisestä suhteesta.
Diskografia The Black Eyed Peasin kanssa > Albumit

Behind the Front (1998)
Bridging the Gap (2000)
Elephunk (2003)
Monkey Business (2005)
The E.N.D. (2009)
The Beginning (2010)
Diskografia The Black Eyed Peasin kanssa > Singlet

Joints & Jam (1998)
Karma (1999)
BEP Empire (2000)
Weekends (2000)
Request Line (2001)
Where Is the Love? (2003)
Shut Up (2003)
Hey Mama (2004)
Let's Get It Started (2004)
Don't Phunk with My Heart (2005)
Pump It (2005)
Don't Lie (2005)
My Humps (2005)
Pump It (2006)
Boom Boom Pow (2009)
I Gotta Feeling (2009)
Meet Me Halfway (2009)
Imma Be (2009)
Rock That Body (2010)
The Time (Dirty Bit) (2010)
Just Can't Get Enough  (2011)
Don't Stop The Party  (2011)
Aiheesta muualla

Wikimedia Commonsissa on kuvia tai muita tiedostoja aiheesta .
Taboo Internet Movie Databasessa. (englanniksi)
The Black Eyed Peas
| Will> i.am • Apl.de.ap • Taboo • Fergie Entiset jäsenet: Kim Hill • Dante Santiago |
| --- | --- |
Studioalbumit:  Behind the Front • Bridging the Gap • Elephunk • Monkey Business • The E.N.D. • The Beginning
EP:t:  Renegotiations: The Remixes
DVD:t:  Behind the Bridge to Elephunk
Singlet:  ”Joints & Jam” • ”Karma” • ”BEP Empire” • ”Weekends” • ”Request Line” • ”Where Is the Love?” • ”Shut Up” • ”Hey Mama” • ”Let’s Get It Started” • ”Don’t Phunk with My Heart” • ”Don’t Lie” • ”My Humps” • ”Pump It” • ”Boom Boom Pow” • ”I Gotta Feeling” • ”Meet Me Halfway” • ”Imma Be” • ”Rock That Body” • ”The Time (Dirty Bit)” • ”Just Can’t Get Enough” • ”Don’t Stop the Party” • ”Yesterday” • ”Be Nice” (feat. Snoop Dogg)
Sámos (kaupunki)

| Sámos Σάμος |
| --- | --- |
 Sámoksen kaupunki.
 Sámos
 Koordinaatit: 37°45′17.9″N, 26°58′38.6″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Anatolikí Sámos
Hallinto:  
 – Asutustyyppi:  kaupunki
 – Kallikrates-koodi:  5601010101
Väkiluku (2011):  6 191
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Sámos (kreik. Σάμος; myös Káto Vathý, Κάτω Βαθύ, ”Alempi Vathý”; vanha nimi Liménas Vathéos, Λιμένας Βαθέος, ”Vathýn satama”) on Kreikan kaupunki, joka sijaitsee Sámoksen saarella ja kuuluu Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Se kuului aiemmin Vathýn kuntaan ja vuodesta 2011 lähtien Sámoksen kunnan Vathýn kunnallisyksikköön. Kaupungin väkiluku on 6 191 (vuonna 2011). Sámos on Sámoksen saaren pääkaupunki sekä Anatolikí Sámoksen kunnan kuntakeskus.
Maantiede ja historia

Sámoksen kaupunki on Sámoksen kaupallinen keskus ja merkittävin satama. Se sijaitsee lahdenpohjukassa Sámoksen saaren pohjoisrannikolla. Ylempänä rinteessä sijaitsee Váthyn (myös Áno Vathý, "Ylempi Vathý") kylä. Se on vanha yläkylä ja perua ajalta, jolloin aivan rannikolla ei ollut turvallista asua. Alempi kaupunki on kehittynyt kylän satamasta 1800-luvulta lähtien. Nykyisin kaupunki ja yläkylä muodostavat käytännössä yhden taajaman, ja siksi vanhempaa Vathýn nimeä käytetään usein myös Sámoksen kaupungista.
Sámoksen kaupunki muodostaa myös laajemman Samía-nimisen kaupunkiyhdyskunnan (Δημοτική Κοινότητα Σαμίων, Dimotikí Koinótita Samíon), johon kuuluvat varsinaisen kaupungin lisäksi kylät Agía Paraskeví, Asprochórti ja Galázio, sekä pienet asumattomat lähisaaret Ágios Nikólaos, Diapórti, Kasonísi, Makróniso, Prasonísi ja Strongyló. Koko kaupunkiyhdyskunnan väkiluku on 6 251. Koko Sámoksen ja Vathýn muodostaman taajaman väkiluku on noin 8 100.
Nykyistä Sámoksen kaupunkia ei tule sekoittaa saaren antiikin aikaiseen pääkaupunkiin ja kaupunkivaltioon Samokseen, joka sijaitsi saaren kaakkoisrannikolla nykyisen Pythagóreion kylän paikalla.
Nähtävyydet

Kaupungin nähtävyyksiin kuuluvat muun muassa Sámoksen arkeologinen museo, joka tunnetaan erityisesti suurikokoisesta Samoksen kuros-patsaasta, sekä Sámoksen viinimuseo. Merkittävimmät kirkot ovat Pyhän Nikolaoksen (Ágios Nikólaos) katedraali, joka on Sámoksen ja Ikarían hiippakunnan piispanistuin, sekä kaupungin suurin kirkko Pyhän Spyridonin (Ágios Spyrídonas) kirkko. Kaupungin vanha rakennuskanta edustaa uusklassista arkkitehtuuria. Áno Vathý vanhoine taloineen sijaitsee rinteessä pienen kävelymatkan päässä.
Aiheesta muualla

Kuvia tai muita tiedostoja aiheesta Sámoksen kaupunki Wikimedia Commonsissa
Sámoksen arkeologisen museon vanha rakennus (vasemmalla) ja Anatolikí Sámoksen kunnantalo.
Pyhän Spyridonin (Ágios Spyrídonas) kirkko.
Särkijärvi (Leppävirta)

| Särkijärvi |
| --- | --- |
Valtiot:  Suomi 
Paikkakunta:  Leppävirta
Koordinaatit:  62°31′15″N, 27°39′12″E
Järvinumero:  04.269.1.018
Mittaustietoja
Pinnankorkeus:  94,8 m 
Rantaviiva:  55,88 km 
Pinta-ala:  5,38 km² 
Tilavuus:  0,0198 km³ 
Keskisyvyys:  3,7 m 
Suurin syvyys:  24 m 
 fiSärkijärvi 
Särkijärvi on suurten saarien pirstoma, valtaosin varsin matala järvi Leppävirran kuntakeskuksen luoteispuolella Pohjois-Savon maakunnassa. Sen pinta-ala on 5,4 neliökilometriä. Etäisyys Kuopion keskustasta on 39 kilometriä etelään.
Maantiede

Särkijärven pituus kaakosta luoteeseen on seitsemän kilometriä. Järven selkävedet ovat Litmaselkä ja Jängänselkä, jotka sijaitsevat järven eteläosassa. Lahdista laajin on järven luoteisosasta kohti etelää ulottuva Pirttilahti, jota Kiilunniemi erottaa pääaltaasta. Järven eteläisimmän kolkan muodostaa Kylmälahti, idässä sijaitsee pääaltaasta erillinen Sorvalahti ja pohjoisessa sijaitsevat Rantolahti ja Ollinlahti, joiden välissä on Hupunniemi. Noin puolet Särkijärvestä on enintään kolme metriä syvä, neljäsosa on kolmesta kuuteen metriä syvä ja seitsemäsosa kuudesta kymmeneen metriä syvä. Vähintään kymmenen metriä syvää on vain kahdeksan prosenttia järven alasta. Pirttilahti on selkeästi pääallasta syvempi, ja siellä on järven syvin kohta, 24 metriä. Litmaselkä on Jängänselkää syvempi, järven pohjoisosa on pääosin matala.
Särkijärvi saariluku on 42. Useat saaret ovat järven pinta-alaan nähden suuria. Laajin saari on järven keskiosan Ollinsaari, jonka pinta-ala on noin puoli neliökilometriä. Järven eteläkolkassa sijaitsee yli kymmenhehtaarinen Pohjukansaari, jonka pohjoispuolella sijaitsee noin 20-hehtaarinen Jängänsaari. Ollinsaaren eteläpuolella on Pönkäsaari, Ritosaari ja Litmasaari, pohjoispuolella on Akonsaari ja Vuohisaari. Järven pohjoisosan laajin saari on noin 15-hehtaarinen Kaplassaari.
Särkijärven rannat ovat metsä- ja peltomaata. Järven pintaa useita kymmeniä metriä korkeammalle kohoavat Litmavuori Litmaselän länsirannalla ja Kiiluvuori Pirttilahden itärannalla. Jängänsaaren korkeimmat kohdat ovat noin 15 metriä järven pintaa ylempänä.
Särkijärveen virtaa lukuisia laskuojia. Särkijärvestä virtaa laskuoja Härkäjärveen (94,4 metriä mpy), joka sijaitsee Litmaselän eteläpuolella. Härkäjärvi laskee Härkäjokea kaakkoon Ala-Särkijärveen (86,2 metriä mpy).
Särkijärven vesitilavuus on 19 768 000 kuutiometriä.
Särkijärvi (04.269.1.018) kuuluu Aluslammen-Härkäjoen valuma-alueeseen (04.269), joka on kolmannen jakovaiheen vesistö Vuoksen päävesistössä (04). Toinen jakovaihe on Sorsaveden valuma-alue (04.26) ja ensimmäinen on Haukiveden–Kallaveden alue (04.2). Särkijärvi on laajin Aluslammen-Härkäjoen valuma-alueen 27:stä vähintään hehtaarin laajuisesta vakavedestä. Seuraavaksi laajimmat ovat Ala-Särkijärvi, Iso-Musta ja Voivakka.
Suomen tiedetoimittajien liitto

Suomen tiedetoimittajain liitto on vuonna 1985 perustettu tieteestä tiedottavien valtakunnallinen etujärjestö. Liitto on jäsen Euroopan tiedetoimittajien liitossa (European Union of Science Journalists’ Associations, EUSJA) ja Tiedetoimittajien maailmanliitossa (World Federation of Science Journalists, WFSJ) sekä yhteisöjäsen European Association of Science Editors (EASE) -järjestössä. Liitto julkaisee neljä kertaa vuodessa ilmestyvää Tiedetoimittaja-lehteä.
Vuonna 2013 Suomessa järjestettiin Helsingin yliopistolla tiedetoimittajien maailmankonferenssi.
Palkinnot

Liitto jakaa vuosittain tunnustuksia erityisistä ansioista tiedejournalismissa tai muussa tiedeviestinnässä. Vuoden tiedetoimittaja -tunnustuksen lisäksi vuosittain myönnetään kaksi kappaletta Vuoden tiedeviestintäpalkintoja. Huomionosoitus on myönnetty seuraavasti:
Palkinnot > Vuoden tiedetoimittaja

1998 Paul Fogelberg
1999 Riitta Vauras
2001 Jan Rydman
2002 Marko Pekkola
2003 Risto Varteva
2004 Tapio Onnela ja Liisa Vihmanen
2005 Tiede-lehden toimitus
2006 Timo Moberg
2007 Teuvo Peltoniemi
2008 Helena Telkänranta
2009 Kimmo Pietiläinen
2010 Tuula Vainikainen
2011 Heikki Laurinolli
2012 Timo Paukku
2013 Helena Raunio
2014 Ulla Järvi
2015 Jani Kaaro
2016 Vesa Vanhalakka
2017 Heljä Salonen
2018 Arja-Leena Paavola
2019 Kalevi Rantanen
2020 Leena Mattila
2021 Annikka Mutanen
2022 Ilpo Salonen
2023 Kirsi Heikkinen
2024 Niko Kettunen
Palkinnot > Tiedeviestintäpalkinto

2011 tiedottaja Päivi Lehtinen ja toimittaja Pertti Martiskainen
2012 viestintäpäällikkö Anu Mustonen ja emeritusprofessori Osmo A. Wiio
2013 kirjailija Risto Isomäki ja emeritusprofessori Anto Leikola
2014 pääsihteeri Reetta Kettunen ja professori Tapio Markkanen
2015 toimittaja Sisko Loikkanen ja Hyvät ja huonot uutiset -työryhmä
2016 tiedebloggaaja Anja Nystén ja ”Kaiken maailman dosentit”
2017 luontotoimittaja Kimmo Ohtonen ja sosiologi Sari Näre
2018 toimittaja ja tietokirjailija Kalle Haatanen ja Tiedetuubi-verkkojulkaisu
2019 Politiikasta-verkkolehti ja Yliopisto-lehti
2020 arkeologi, Mullan alta -blogisti Ilari Aalto, ja Tähtitieteellinen yhdistys Ursan tiedottaja Anne Liljeström
2021 museokortti, vastaava tuottaja Mandi Vermilä, Tieteellisten seurain valtuuskunta
2022 dokumentaristi Tapani Niemi (Lohen surma -radiodokumenttisarjasta), luontotrilogia-elokuvasarja (Metsän tarina, Järven tarina ja Tunturin tarina)
2023 Ylen Tiedetrippi-podcast, informaatiomuotoilijat Juuso Koponen ja Jonatan Hildén
2024 Puistofilosofia ry
Aiheesta muualla

Liiton verkkosivu
Tagdalin kieli

Songhaikielten puhuma-alue.
Tagdal ja tabarog ovat songhaikielten pohjoisryhmään kuuluvia kielimuotoja, joita puhutaan Nigerin Abalakin seudulla. Tutkija Robert Nicolaï käyttää niistä yhteisnimitystä tihishit (”mustien kieli”). Tagdalin ja tabarogin puhujat kutsuvat tällä nimellä kaikkia pohjoisia songhaikieliä ja Nigerjoen varrella asuvat tuaregit tarkoittavat sillä myös eteläisiä kieliä.
Tagdalin puhujat ovat vaaleaihoisia igdaleneja ja heidän entisiä mustia orjiaan. Igdalenien asuinalue keskittyy Tamayan, Mazababoun ja Tiguirwitin kylien ympärille ja ulottuu Ingallin pohjoispuolelle. Tabarogia puhuvat iberoganit ovat ilmeisesti mustien orjien jälkeläisiä, jotka asuvat pääosin Abalakin kaakkoispuolella. Igdaleneja arvioidaan olevan orjien jälkeläiset mukaan luettuna 10 000–20 000 ja iberoganeja noin 7 000 henkeä. Molempia ryhmiä pidetään virallisesti tuaregeina. Heidän perinteinen elinkeinonsa on paimentolaisuuteen perustuva karjanhoito, mutta nykyään monet harjoittavat myös maanviljelyä, kaupankäyntiä ja käsityöammatteja. Toisena kielenään kumpikin ryhmä puhuu tuaregikieli tamajaqia, ja igdalenit myös kirjoittavat sitä arabialaisella ja tifinaghin kirjaimistolla. Varsinkin iberoganien joukossa on myös yksikielisiä puhujia. Äidinkieltä arvostetaan, ja sen asema vaikuttaa turvatulta.
Nicolaï pitää pohjoisia songhaikieliä tamajaqin ja songhain ”sekakielinä”. Rueckin ja Christiansenin mukaan tagdal ja tabarog ovat keskenään täysin ymmärrettäviä ja tagdalia käytetään myös molempien yhteisnimityksenä. Erot lähialueen sukukieliin, Ingallin tasawaqiin ja Malin Ménakan piirissä puhuttavaan tadaksahakiin ovat huomattavasti suurempia. Tuaregivaikutuksen osalta tagdalilla näyttää olevan näiden kielten suhteen välittävä asema.
Tagatoosi

| Tagatoosi |
| --- | --- |

Tunnisteet
CAS-numero:  17598-81-1
PubChem CID:  92092
Ominaisuudet
Molekyylikaava:  C6H12O6
Moolimassa:  180,16 g/mol
Ulkomuoto:  Valkoinen kiinteä aine
Sulamispiste:  133–135 °C
Tagatoosi on luonnostaan esiintyvä monosakkaridi, tarkemmin heksoosi. Sitä tavataan usein meijerituotteissa ja puhdistettuna se on valkoista kiteistä jauhetta, ominaisuuksiltaan hyvin samanlaista kuin sakkaroosi (tavallinen sokeri), vastaten 92 % sen makeudesta mutta vain 38 % sen kaloreista. D-tagatoosi on hyväksytty EU-markkinoille.
Strapping Young Lad

| Strapping Young Lad |
| --- | --- |


Tiedot
Toiminnassa:  1994–2007
Tyylilaji:  extreme metal, industrial metal, death metal, thrash metal
Kotipaikka:   Kanada
Laulukieli:  englanti
Jäsenet:  Devin Townsend, laulu, kitara, kosketinsoittimet, ohjelmointi   Jed Simon, kitara   Byron Stroud, basso   Gene Hoglan, rummut  
Levy-yhtiö:  Century Media Records  
Aiheesta muualla
strappingyounglad.com
Infobox OKNimi-testi OK: 
Strapping Young Lad (lyh. SYL) oli Devin Townsendin vuonna 1994 perustama kanadalainen metalliyhtye. Yhtyeen genreä on kuvailtu industrial-vaikutteiseksi death/thrash metaliksi[lähde? ]. Toukokuussa 2007 Devin Townsend ilmoitti yhtyeen olevan määrittämättömän mittaisella tauolla, koska Townsend haluaa keskittyä omaan soolotuotantoonsa.
Historia

Strapping Young Lad alkoi Devin Townsendin sooloprojektina. Kun Townsend oli tehnyt työnsä loppuun Steve Vain Sex & Religionilla ja kyseistä albumia seuranneella kiertueella, hän kirjoitti rumpuja ja kitaroita lukuun ottamatta lähes kaikki soittimet SYL:n debyyttialbumille, Heavy as a Really Heavy Thing:lle.
Yhtyeeseen liittyi lisää jäseniä ja City-albumilla yhtye hankki itselleen nykyisen kokoonpanonsa. Kerrang! -lehti luokitteli albumin kaikkien aikojen raskaimpien albumeiden joukkoon.
Townsendin äänitettyä useita varsin menestyksekkäitä albumeita soolourallaan, SYL:iä nimitettiin hetken The Devin Townsend Bandiksi, joka soitti keikkaillessaan kappaleita niin SYL:ltä kuin myös Townsendin soolouralta.
Tämä asia muuttui SYL:n kolmannen julkaisun Strapping Young Ladin yhteydessä. Sittemmin SYL on soittanut omia kappaleitaan ja The Devin Townsend Band (lyh. DTB) omiaan, kun siihen liittyi uusia jäseniä ja muodostui eri yhtyeeksi. Tämä albumi oli myös ensimmäinen Strapping Young Ladin albumi Townsendin omalla levy-yhtiöllä, HevyDevy Recordsilla. Townsend perusti kyseisen yhtiön heti City-julkaisun jälkeen ja hän pyörittää yhtiötä vaimonsa Tracyn avustuksella.
SYL keikkaili runsaasti vuosina 2003–2004 Yhdysvalloissa, Euroopassa, Japanissa sekä Australiassa. Vuoden 2004 alussa Townsend kehotti faneja yhtyeen virallisella keskustelupalstalla tulemaan mukaan ilmaiselle SYL:n keikalle Vancouverin Commodoreen. Kyseinen keikka kuvattiin ja julkaistiin Strapping Young Ladin ensimmäisellä DVD:llä: For Those Aboot to Rock: Live at the Commodore.
Strapping Young Ladin neljäs albumi Alien vuoti Internetiin tammikuussa 2005. Virallisesti Alien julkaistiin 22. maaliskuuta 2005 ja albumi vastaanotettiin arvosteluissa eroavin mielipitein. Suurin osa kuitenkin piti Townsendin tavasta tuoda progressiivisia elementtejä extreme metalliin, jolla termillä yhtyettä on myös kuvailtu. SYL vietti huomattavan osan vuodesta 2005 Alien-kiertueella Pohjois-Amerikassa sekä Euroopassa.
Maaliskuussa 2006 yhtye siirtyi studioon nauhoittamaan viidettä albumiaan The New Black. Levy julkaistiin 11. heinäkuuta 2006, jonka jälkeen yhtye teki lyhyen kiertueen Euroopassa ja Yhdysvalloissa Ozzfestissä. Tämän jälkeen yhtyeen keulahahmo Townsend ilmoitti olevansa kyllästynyt yhtyeeseen ja lopettavansa yhtyeen toiminnan. Hän on kuitenkin tämän jälkeen ilmoittanut olevansa vielä epävarma yhtyeen tulevaisuudesta. The New Black valittiin Suomessa musiikkilehti Suen vuoden ulkomaiseksi albumiksi vuonna 2006.
Kokoonpano

Devin Townsend – laulu, kitara, kosketinsoittimet, ohjelmointi
Jed Simon – kitara
Byron Stroud – basso
Gene Hoglan – rummut
Strapping Young Lad käytti joka kiertueella vaihtelevia kosketinsoittajia, joita olivat Will Campagna, Munesh Sami ja John Paul Morgan.
Diskografia

Studioalbumit
Heavy as a Really Heavy Thing (1995,  Century Media)
City (1997,  Century Media)
Strapping Young Lad (2003,  Century Media)
Alien (2005,  Century Media)
The New Black (2006,  Century Media)
EP:t
Tour EP (2003,  Century Media)
C:enter:### (2007,  Restrain)
Livealbumit
No Sleep 'till Bedtime (1998,  Century Media Records)
Kokoelma-albumit
1994–2006 Chaos Years (2008,  Century Media)
Videografia

For Those Aboot to Rock: Live at the Commodore (2004,  Century Media)
Musiikkivideot

S.Y.L. albumilta Heavy As a Really Heavy Thing
Detox albumilta City
Relentless albumilta Strapping Young Lad
Love? albumilta Alien
Zen albumilta Alien
Wrong Side albumilta The New Black
Almost Again albumilta The New Black
Aiheesta muualla

Yhtyeen viralliset sivut (Arkistoitu – Internet Archive)
Virallinen Strapping Young Lad -keskustelupalsta (Arkistoitu – Internet Archive)
Hevy Devy Records, Devin Townsendin levy-yhtiö
Strapping Young Lad
| --- | --- |
Studioalbumit:   Heavy as a Really Heavy Thing  City  Strapping Young Lad  Alien  The New Black 
EP:t:   Tour EP  C:enter:### 
Livealbumit:  No Sleep 'till Bedtime
Kokoelmat:  1994–2006 Chaos Years
Singlet:   "S.Y.L."  "Detox"  "Relentless"  "Love?"  "Wrong Side" 
DVD:t:  For Those Aboot to Rock: Live at the Commodore
Katso myös:   Steve Vai  Zimmers Hole  Fear Factory  Dark Angel  Death  Dethklok  Front Line Assembly
Taiyo-tavaratalon tulipalo

| Taiyo-tavaratalon tulipalo |
| --- | --- |
 Ilmakuva Taiyo-tavaratalosta vuonna 1975.
Päivämäärä:  29. marraskuuta 1973
Kellonaika:  13.15
Tapahtumapaikka:  Taiyo-tavaratalo, Chūō-ku, Kumamoto, Japani
Syy:  tuntematon
Kuolleita:  103
Loukkaantuneita:  121
Taiyo-tavaratalon tulipalo tapahtui iltapäivällä 29. marraskuuta 1973, kun Chūō-kun suuralueella Kumamotossa sijainneessa Taiyo-tavaratalossa syttyi tulipalo. Palo syttyi yhdeksänkerroksisen rakennuksen toisen kerroksen porrastasanteella ja levisi siitä avointen palo-ovien kautta kaikkiin kerroksiin kolmannesta ylöspäin. Rakennuksessa oli palon syttyessä 1 166 ihmistä, joista 103 kuoli ja 121 loukkaantui.
Rakennus

Taiyo-tavaratalon rakennuksessa oli yhdeksän kerrosta maan päällä ja yksi kellarikerros. Se oli valmistunut heinäkuussa 1951 ja laajennettu helmikuussa 1956. Palon aikaan siihen rakennettiin laajennusosaa, jonka rakennustyöt olivat alkaneet marraskuussa 1973. Tavaratalon kerrospinta-ala oli yhteensä noin 19 000 neliömetriä. Rakennuksen kellarikerroksessa oli valintamyymälä, ravintola ja kahvila. Pohjakerroksessa myytiin kenkiä, käsilaukkuja ja kosmetiikkaa, toisessa kerroksessa miestenvaatteita ja kolmannessa kimonoja ja vuodevaatteita. Neljännessä kerroksessa oli naistenvaateosasto, viidennestä löytyivät muun muassa urheilutarvikkeet, lelut ja asusteet ja kuudennesta huonekalut ja sisustusosasto. Seitsemännessä kerroksessa oli ravintola ja tapahtumatiloja, kahdeksannessa kattoterassi ja lisää tapahtumatiloja ja yhdeksännessä teknisiä tiloja ja toimistoja. Suurin osa rakennuksen ikkunoista oli laudoitettu umpeen ja seinille niiden eteen kiinnitetty hyllyjä.
Rakennuksessa oli useita portaikkoja, liukuportaita ja hissejä. Ne oli suojattu palo-osastoinnein, mutta suurin osa automaattisista palo-ovista oli toimimattomia huonon huollon vuoksi. Myymäläkerroksia ei ollut palo-osastoitu. Taiyo-tavaratalo oli nimittänyt palontorjunnasta vastaavan henkilön ja toimittanut tarvittavat asiakirjat palolaitokselle, mutta palontorjuntasuunnitelmaa ei ollut tehty eikä paloharjoituksia järjestetty. Tavaratalon johto ei juuri välittänyt paloturvallisuudesta, ja palokunnan toistuvista varoituksista huolimatta huonokuntoiselle paloturvallisuusvälineistölle ei tehty mitään. Rakennukseen oltiin kuitenkin palon aikaan asentamassa paloilmoitinjärjestelmää, sprinklereitä ja hätävalaistusta.